ఇక ఇతర పంటలే!
Home News During The Yasangi Season Farmers Focus On Cultivating Other Crops Instead Of Paddy
November 29, 2021 / 04:10 AM IST
యాసంగి బియ్యం కొనబోమన్న కేంద్రం
ఎదురుచూస్తున్నా ఫలితం శూన్యం
ఇప్పటికే మొదలైన యాసంగి సీజన్‌
ఇతర పంటలపై దృష్టి పెట్టాల్సిందే
ఆలస్యం చేస్తే కాలం ముగిసే ప్రమాదం
సాగుపై సందేహాలకు ఏఈవోలకు ఫోన్‌
కేంద్రం.. యాసంగి బియ్యం కొనం, టార్గెట్‌ చెప్పం
రాష్ట్రం.. కేంద్రం చుట్టూ చెప్పులరిగేలా ప్రదక్షిణలు
రైతులు.. వరి వేయాలా? వద్దా? అన్న మీమాంస
కాలం.. ఆలస్యం చేస్తే ముగిసిపోయే ప్రమాదం
ఇప్పుడున్న దారొక్కటే.. ఇతర పంటలు వేయాలి
ఈ యాసంగే కాదు.. ప్రతి యాసంగిది అదే దారి
హైదరాబాద్‌, నవంబర్‌ 28 (నమస్తే తెలంగాణ): బియ్యం కొనకపోతే రైతులు నష్టపోతారని రాష్ట్ర ప్రభుత్వం ఎంత మొరపెట్టుకొన్నా కేంద్రం పట్టించుకోవటం లేదు. ఈ నేపథ్యంలో యాసంగి సీజన్‌లో రైతులు వరిసాగును పక్కనపెట్టి ఇతర పంటల సాగుపై దృష్టి పెట్టాల్సిన సమయం ఆసన్నమైనది. పప్పు, నూనెగింజల పంటలను సాగు చేస్తే మేలు జరుగుతుందని రాష్ట్ర ప్రభుత్వం సూచిస్తున్నది. వ్యవసాయశాఖ అధికారులు కూడా ఇదే అభిప్రాయాన్ని వ్యక్తం చేస్తున్నారు. ఇప్పటికే యాసంగి సీజన్‌ ప్రారంభమైంది. రాష్ట్రవ్యాప్తంగా పలువురు రైతులు ఇతర పంటల సాగును మొదలు పెట్టేశారు. ఆయా ప్రాంతాలకు తగ్గట్టుగా ఇతర పంటలను ఎంచుకొని సాగు చేస్తున్నారు. వీరి దారిలోనే రాష్ట్ర రైతాంగం మొత్తం ముందుకు సాగాల్సిన అవసరం ఉన్నది. వరి సాగుకు అవకాశం దక్కుతుందేమోనని ఆలస్యం చేస్తే ఇతర పంటల సాగుకు అనుకూలమైన కాలం పోయే ప్రమాదం ఉన్నది. ఇదే జరిగితే రైతుల పరిస్థితి రెంటికి చెడ్డ రేవడిలా మారుతుంది. ఈ ఒక్క యాసంగికే కాదు.. ఇకపై ప్రతి యాసంగిలోనూ రైతులు వరి సాగు గురించి ఆలోచించకుండా ఇతర పంటల సాగుపైనే దృష్టిపెట్టాలి. అందుకు ఈ యాసంగి సీజన్‌ నుంచే ఏర్పాట్లు చేసుకోవటం మేలు అని అధికారులు సూచిస్తున్నారు.
కాలం.. నెల మాత్రమే
వరికి బదులు ఇతర పంటల్లో పెసర, పొద్దుతిరుగుడు, శనగ, వేరుశనగ, మినుములు, నువ్వులు సాగుచేయాలని వ్యవసాయ శాఖ అధికారులు సూచిస్తున్నారు. ఈ పంటల సాగు కాలం నవంబర్‌ చివరి వరకు లేదా డిసెంబర్‌ వరకు పూర్తవుతుంది. అంటే మరో నెల రోజులే సాగుకు అవకాశం ఉన్నది. వేరుశనగను డిసెంబర్‌ మొదటివారం వరకు సాగు చేయొచ్చు. శనగ, ఆవాలు, కుసుమ పంటలను ఈ నెల చివరి వరకు, నువ్వులు జనవరి, ఫిబ్రవరిలో సాగు చేయొచ్చు. పొద్దుతిరుగుడు పంటను ఈ నెల నుంచి ఫిబ్రవరి వరకు సాగు చేసుకొనే అవకాశం ఉన్నది. పెసర పంటను తొలిదశలో డిసెంబర్‌ 15 వరకు, రెండో దశలో ఫిబ్రవరి నుంచి మార్చి 15 వరకు సాగు చేసుకొనే వీలున్నది. మినుము పంటను డిసెంబర్‌ 10 వరకు, ఫిబ్రవరి నుంచి మార్చి వరకు సాగు చేసుకోవచ్చు.
పొద్దుతిరుగుడు విత్తనాల కొరత
కేంద్రం అనాలోచిత నిర్ణయాలు, ముందుచూపులేని నిర్లక్ష్య వైఖరి రైతాంగానికి శాపంగా మారింది. వరి సాగు వద్దన్న కేంద్రం ప్రత్యామ్నాయంపై మాత్రం దృష్టిపెట్టలేదు. ఇందుకు ఉదాహరణే పొద్దుతిరుగుడు విత్తనాల కొరత. కేంద్రం ముందుచూపులేని కారణంగా ఎక్కడా ఒక గింజ కూడా దొరికే పరిస్థితి లేదు. పొద్దుతిరుగుడు సాగుకు సిద్ధంగా ఉన్నా విత్తనాలు దొరకటం లేదని రైతులు ఆవేదన వ్యక్తం చేస్తున్నారు. ఐదేండ్లుగా పొద్దుతిరుగుడు విత్తనాల ఉత్పత్తి గణనీయంగా తగ్గిపోయింది. రైతులు కూడా పంట సాగును తగ్గించారు. ఇప్పుడు ఒక్కసారిగా డిమాండ్‌ పెరగటంతో విత్తనాల కొరత ఏర్పడింది. విత్తనాల కొరత ఉన్నదని కేంద్రానికి ముందే తెలిసినా పరిష్కారమార్గాలను చూపకపోవటం వారి నిర్లక్ష్య వైఖరికి నిదర్శనం.
అధికారుల సలహాలు తీసుకోండి
ఇతర పంటల సాగుపై రైతులకు సందేహాలుంటే తమ పరిధిలోని వ్యవసాయ విస్తీర్ణ అధికారుల(ఏఈవో)ను సంప్రదించవచ్చు. లేదంటే మండల, జిల్లా స్థాయి వ్యవసాయశాఖ అధికారులను సంప్రదించి సందేహాలు నివృత్తి చేసుకొని, సలహాలు తీసుకోవచ్చు. వీలైతే ఆయా గ్రామాల రైతులు రైతు వేదికల్లో ఏఈవోల సమక్షంలో సమావేశాలు ఏర్పాటు చేసుకొని ఇతర పంటల సాగుపై చర్చించుకోవటం మంచిది. ఇతర పంటలకు సంబంధించిన అన్నిరకాల విత్తనాలు ప్రభుత్వ, ప్రైవేటు విక్రయకేంద్రాల్లో అందుబాటులో ఉంచినట్టు విత్తనాభివృద్ధి సంస్థ ఎండీ కేశవులు తెలిపారు. ఒక్క పొద్దుతిరుగుడు విత్తనాలు మినహా అన్నిరకాల పప్పులు, నూనెగింజలు, చిరుధాన్యాల విత్తనాలు అందుబాటులో ఉన్నాయని పేర్కొన్నారు.
ఇతర పంటల సాగుపై దృష్టిపెట్టండి
యాసంగి బియ్యం కొనే ప్రసక్తే లేదని కేంద్ర ప్రభుత్వం చెప్పిన నేపథ్యంలో రైతులు ఇక ఇతర పంటల సాగుపై దృష్టి పెట్టాలి. పప్పు, నూనె గింజలకు మార్కెట్లో మంచి డిమాండ్‌ ఉన్నది. వరి సాగును మించి లాభాలు గడించవచ్చు. రైతులు ఆందోళన చెందకుండా ఇతర పంటలను సాగు చేయాలని కోరుతున్నాం. ఏమైనా ఇబ్బందులు ఉంటే ఏఈవోల సహకారం తీసుకోవచ్చు.
ika itara pantale!
Home News During The Yasangi Season Farmers Focus On Cultivating Other Crops Instead Of Paddy
November 29, 2021 / 04:10 AM IST
yasangi biyyam konabomanna kendram
eduruchustunna phalitam shoonyam
ippatike modalaina yasangi seejan
itara pantalapai drushti pettalsinde
aalasyam cheste kaalam mugise pramaadam
saagupai sandehaalaku eeevolaku fone
kendram.. yasangi biyyam konam, targetse cheppam
rashtram.. kendram chuttu cheppularigela pradakshinalu
raitulu.. vari veyala? vadda? anna meemansa
kaalam.. aalasyam cheste mugisipoye pramaadam
ippudunna darokkate.. itara pantalu veyali
ee yasange kaadu.. prati yasangidi adhe daari
hyderabade, navambare 28 (namaste telamgaana): biyyam konakapothe raitulu nashtapotarani rashtra prabhutvam entha morapettukonna kendram pattinchukovatam ledu. ee nepathyamlo yasangi seejanlo raitulu varisaagunu pakkanapetti itara pantala saagupai drushti pettalsina samayam aasannamainadi. pappu, nooneginjala pantalanu saagu cheste melu jarugutundani rashtra prabhutvam suuchistunnadi. vyavasaayasaakha adhikaarulu kuudaa ide abhipraayaanni vyaktam chestunnaru. ippatike yasangi seejan praarambhamaindi. raashtravyaaptamgaa paluvuru raitulu itara pantala saagunu modalu pettesaaru. aayaa praantaalaku taggattugaa itara pantalanu enchukoni saagu chestunnaru. veeri daarilone rashtra raitangam mottam munduku saagaalsina avasaram unnadi. vari saaguku avakaasam dakkutundemonani aalasyam cheste itara pantala saaguku anukuulamaina kaalam poye pramaadam unnadi. ide jarigithe raitula paristhiti rentiki chedda revadila maarutundi. ee okka yasangike kaadu.. ikapai prati yaasangiloonuu raitulu vari saagu gurinchi alochinchakunda itara pantala saagupaine drushtipettaali. anduku ee yasangi seejan nunche erpaatlu chesukovatam melu ani adhikaarulu suuchistunnaaru.
kaalam.. nela matrame
variki badulu itara pantallo pesara, poddutirugudu, sanaga, verusanaga, minumulu, nuvvulu saagucheyaalani vyavasaaya saakha adhikaarulu suuchistunnaaru. ee pantala saagu kaalam navambare chivari varaku leda dissember varaku puurtavutumdi. ante maro nela rojule saaguku avakaasam unnadi. verusanaganu dissember modativaaram varaku saagu cheyochu. sanaga, aavaalu, kusuma pantalanu ee nela chivari varaku, nuvvulu janavari, fibravarilo saagu cheyochu. poddutirugudu pantanu ee nela nunchi fibravari varaku saagu chesukone avakaasam unnadi. pesara pantanu tolidasalo dissember 15 varaku, rendo dasalo fibravari nunchi marchi 15 varaku saagu chesukone veelunnadi. minumu pantanu dissember 10 varaku, fibravari nunchi marchi varaku saagu chesukovachhu.
poddutirugudu vittanaala korata
kendram anaalochita nirnayaalu, munduchupuleni nirlakshya vaikhari raitaamgaaniki saapamgaa maarindi. vari saagu vaddanna kendram pratyaamnaayampai maatram drushtipettaledu. induku udaharane poddutirugudu vittanaala korata. kendram munduchupuleni kaaranamgaa ekkada oka ginja kuudaa dorike paristhiti ledu. poddutirugudu saaguku siddamgaa unna vittanaalu dorakatam ledani raitulu aavedana vyaktam chestunnaru. aidendluga poddutirugudu vittanaala utpatti gananeeyamgaa taggipoyindi. raitulu kuudaa panta saagunu tagginchaaru. ippudu okkasariga demande peragatamtho vittanaala korata erpadindi. vittanaala korata unnadani kendraaniki munde telisina parishkaaramaargaalanu chupakapovatam vaari nirlakshya vaikhariki nidarsanam.
adhikaarula salahalu teesukondi
itara pantala saagupai raitulaku sandehalunte tama paridhilooni vyavasaaya vistiirna adhikaarula(eeevo)nu sampradinchavachhu. ledante mandala, jilla sthaayi vyavasaayasaakha adhikaarulanu sampradinchi sandehaalu nivrutti chesukoni, salahalu teesukovachhu. veelaithe aayaa gramala raitulu raitu vedikallo eeevola samakshamlo samavesalu erpaatu chesukoni itara pantala saagupai charchinchukovatam manchidi. itara pantalaku sambandhinchina annirakaala vittanaalu prabhutva, praivetu vikrayakendraallo andubaatulo unchinattu vittanaabhivruddhi samstha endy keshavulu telipaaru. okka poddutirugudu vittanaalu minaha annirakaala pappulu, nooneginjalu, chirudhaanyaala vittanaalu andubaatulo unnaayani perkonnaru.
itara pantala saagupai drushtipettandi
yasangi biyyam kone prasakte ledani kendra prabhutvam cheppina nepathyamlo raitulu ika itara pantala saagupai drushti pettali. pappu, noone ginjalaku marketlo manchi demande unnadi. vari saagunu minchi labhalu gadinchavachhu. raitulu aandolana chendakunda itara pantalanu saagu cheyalani korutunnam. emaina ibbandulu unte eeevola sahakaaram teesukovachhu.